Onderlagh

Onderlagh no lala sawena mufa'anö si no mufaekha mube'e gara. Tehalö ngawua wehede da'a moroi ba li Belanda, eluahania dane-dane. Fatua lö labologö sara lala faomaaspal, moguna lafa'anö dane-danenia, ya'ia na lafa'oli khönia gara segebua fazagai högö (ambö töra 10-15 cm).

 Lala ba mbanua 
Ba danö niha iada'a, ba no numalö ba wa'arami niha. Itugu oya zitedou, simane lala sebua, no baga. Ba gotalua zibaga, ba somanö nasa ba danö niha zilö ikhamö hörö ma fangahaogö moroi khö zamatörö (Pemerintah), ono mbanua ba akhari-akhari sibai dödöra na tola göi irugi lala sebua nahia si toröi ya'ira. Tenga göi ha lala, so nasa danö bö'ö simane lisitiri. Lala samatu'a banua, lö dozi nasa oi lahaogö. Simane ba mbanua zahatö ba zifasui ba Gunungsitoli, ya mendruamanö ba mbanua sagaröu lumalö ba halama ma bambanua sino tewari moroi ba mbanua sebua si no ato niha, itaria lö fanohugö moroi khö zamatörö. Hewa'ae asese lafatumbu'ö ma lasao'ö (diusulkan) khöndra samatörö simane Salawa, Camat, Bupati/Wali Kota, ba lö fefu tola tehaogö börö sa'atö wamo'amböta dana pembangunan. Andrö dania itaria lala ba nono mbanua, ha onderlagh manö nasa falawu göi bakha ndru'u, tebai itörö kureta dania hondra ma moto si öfa gaolo-gaolo, ba ono mbanua lö aetu-aetu hasara dödöra ba wolau gotoroyo wangahaogö wolowi du'u sino fariŵa bakha ba lala onderlagh.

 Zazi Wamareta 
Fa'omasi nono mbanua ba worasoi hewisa na itörö moto föna nomora, oroma wamaluara gotoroyo ero inötö. Ba no ara la sao'ö ma la fa'ema ngarö-ngarö dödöra khö zamatörö ba fetahö hezo so mbanuania. Asese lafabu'u (dijanji) ira calon DPR na baginötö kampanye ira, wa no no dania modadao ira ba la fabu'u wa labe'e pembangunan jalan. Simanö göi simane duma-dumania mena'ö ba Kota Gunungsitoli, ba so zazi namada samatörö wa ihaogö heha sakilo wa'anau lala andrö. Da'a nifatunöisi nono mbanua ba dusu sara desa Hiligara, ena'ö amada wali kota tola ifaigi nono mbanuania. Ba no i be'e wanema li amada wali kota wa i faigi ba wa'alio lala ba Hiligara Dusu sara andrö.Apose (27 Mei 2020). "Warga Dusun I Hiligara Ingatkan Kepala Desa Akan Janji Lanjutkan Pengaspalan Jala n" . Kabarnias - Inspirasi Ono Niha. 

 Sino Ifalua Famareta 
Ba ginötö wamatörö ndra amada fetaro ndöfi, dua ngahönö a fele öfa ofeta dua ngahönö a feleziŵa (2014-2019) ba simanö ba ginötö : dua ngahönö a feleziŵa ofeta dua ngahönö a dua wulu a öfa (2019-2024), no oya zino larasoi niha mbanua ngawalö famalua fangahaogö banua ma desa. Ba na tesöndra nasa zilö sawai mu'ehaogö, da ta fahatö ita khöndra amada samatörö ena'ö lafatete wanofu khö zangai angetula bawanohugö ya'ia.Pengadaan.Id. "Pembangunan Jalan di Desa Hiligara - Desa Hiligodu Ombolata Kecamatan Gunungsitoli Selatan (DBH Pusat)". Portal informasi pengadaan barang dan jasa indonesia.  

 Umbu 

Kategori:Famazökhi lala
Kategori:Li Belanda bakha ba li Niha